
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: 
1. Одобряване изменение на ПУП-ПРЗ  за част от кв.16, кв.17, кв.18 и кв.19 по плана на кв.Крайморие, гр.Бургас 
2. Приемане на РУП за УПИ II в кв.16 по плана на кв.Крайморие и предложение до Министъра на регионалното развитие и благоустройството за разрешаване на отклонения от правилата и нормативите по реда на §9 от Наредба №7 за ПНУОВТУЗ 
УВАЖАЕМИ ОБЩИНСКИ СЪВЕТНИЦИ,
Настоящият проект за изменение на ПУП-ПРЗ в обхвата на част от кв. 16,17,18 и 19 по плана на кв. „Крайморие”, гр. Бургас е изработен на основание решение на Общински съвет Бургас, взето на Заседание №9 от 29.03.2016г. по т.58 от дневния ред и съгласно одобреното техническо задание. Проектът е възложен и внесен за разглеждане от собственика на имотите предмет на изменението - „ФОРОС ДИВЕЛЪПМЪНТ” АД. 

С Решение №17-4/27.09.2016г. на Общински съвет Бургас, обнародвано в Държавен вестник бр.81/14.10.2016г. е одобрено изменение на ОУП на гр.Бургас, с което за част от предвидените с действащ ОУП устройствени зони 7/Жм и 6/Жс се обособява нова устройствена зона 6/Ц2 - ”Локален център – „Форос”, кв. Крайморие” с допустими показатели на застрояване Плътност – до 40%,  Кинт - до 2,0, мин. озел. 50%, с допустимо  високо застрояване с височина над 15 м, което се доказва за всеки УПИ с ПУП, без допускане на намалени отстояния между отделните застройки и в УПИ II, кв.16 по плана на кв.Крайморие, ПИ с идентификатор 07079.30.2 по КК на гр.Бургас се разрешава изграждане на пунктова сграда без ограничение на градоустройствените параметри, които следва да се докажат с РУП, спазвайки всички останали нормативни изисквания и при условията на §9 от Наредба №7/МРРБ за ПНУОВТУЗ, съгласно графичната част  и правилата за прилагане на изменението на ОУП на гр.Бургас. Изменението на ОУП към момента е влязло в сила. 
Изменението на ПУП-ПРЗ е разрешено с решение на Общински съвет Бургас, взето на Заседание №9 от 29.03.2016г. по т.58 от дневния ред.
Настоящият проект за изменение на ПУП-ПРЗ е в обхват на УПИ ІІ, VІІ, VІІІ, ІХ, Х, ХХVІ и ХХVІІ в кв.16, УПИ І в кв.17, УПИ І, ІІ, V и VІІ в кв.18 и УПИ ІІІ в кв.19 по плана на кв.Крайморие - обхваща територия м съответствие с одобреното изменение на ОУП на гр.Бургас, попадаща в границите на обособената устройствена зона 6/Ц2.  Изменението на ПУП е в съответствие с предвижданията на ОУП.  

Съгласно действащия ПУП за кв.Крайморие, одобрен с Решение №32/13.04.2009г. на Общински съвет Бургас, имотите предмет на изменението попадат частично в:

- устройствена зона Жм - жилищна устройствена зона с преобладаващо застрояване с малка височина, с градоустройствени показатели: Плътност до 20%, Кинт до 0,5, Височина до 7,00м и Озеленяване мин.70%. 

- устройствена зона Жс - жилищна устройствена зона с преобладаващо застрояване със средна височина, с градоустройствени показатели: Плътност до 30%, Кинт до 1,5, Височина до 12,00м и Озеленяване мин.50%.

С изменението на действащия план за регулация за УПИ ІІ, VІІ, VІІІ, ІХ, Х, ХХVІ и ХХVІІ в кв.16, УПИ І в кв.17, УПИ І, ІІ, V и VІІ в кв.18 и УПИ ІІІ в кв.19 по плана на кв.Крайморие се променя отреждането им от „за жил. строителство“ в „за обществено обслужване и жил. строителство“ и устройствената зона от „Жм“ и „Жс“ става „Ц2“. 

В УПИ е предвидено ново застрояване, показано с ограничителни линии на застрояване, разположени на нормативни отстояния от регулационните граници. 

С изменението на ПРЗ, в съответствие с новото отреждане и устройствена зона се променят и градоустройствените показатели, в съответствие с тези утвърдени с изменението на ОУП за устройствена зона „Ц2“, а именно: Плътност до 40%,  Кинт до 2,0, мин. озел. 50%, като се допуска високо застрояване. Предвижда се високото застрояване да е разположено към главната обслужваща улица, като височината на застройката намаля в дълбочина на имотите до кота корниз - 10,00м.
 Съгласно правилата за прилагане на ОУП, в УПИ II, кв.16 по плана на кв.Крайморие, ПИ с идентификатор 07079.30.2 по КК на гр.Бургас се предвижда изграждане на пунктова сграда без ограничение на градоустройствените параметри, които следва да се докажат чрез РУП, спазвайки всички останали нормативни изисквания. 

С изменението на ПУП-ПРЗ не се предвижда промяна на регулационните граници на УПИ по действащ план. 

Предвидените в настоящия проект параметри на застрояване, са в съответствие с всички нормативни изисквания и не противоричат на нормите  на Закона за устройство на територията, Закона за устройството на Черноморското крайблежие, Наредба №7 за Правила и нормативи за устройство на отделните видове териториии устройствени зони и Закона за културното наследство.
В съответствие с Решение №17-4/27.09.2016г. на Общински съвет Бургас е представен и РУП за УПИ II в кв.16, с който се определят с точни мерки разположението, височината и размерите на предвиденото застрояване в УПИ, както и отстоянията до регулационни граници и до сгради в съседни УПИ. С предвиденото застрояване се постигат следните градоустройствени показатели за УПИ – Плътност до 80%, Кинт до 11, Височина до 100м и Озеленяване мин. 20%.  Предвиденият коефициент на интензивност на застрояването, надвишава максимално допустимия за смесени централни устройствени зони определен, съгласно чл. 38, ал.1 от Наредба №7/2003г. – Кинт до 5. 
  Параметрите на новопредвидената застройка в УПИ II, могат да бъдат одобрени единствено при наличие на условията на §9 от Наредба №7/МРРБ за ПНУОВТУЗ и представяне на разрешение от МРРБ. 
Изменението на ПУП-ПРЗ  е съгласувано с Министерство на културата със становище изх.№ 33-НН-638/27.06.2016г. 

Представено е Решение №БС-19-ЕО/15.12.2016г. на РИОСВ Бургас да не се извършва екологична оценка на проекта за изменение на ПУП-ПРЗ. 

Проектите са разгледани на заседание на ОЕСУТ, проведено на 21.12.2016г. и с решение обективирано в Протокол №41/21.12.2016г. по т.16 от дневния ред, ОЕСУТ е изразил положително становище по представените разработки. 
Изменението на ПУП-ПРЗ е обявено по реда на чл.128,  ал.1 от ЗУТ на заинтересованите собственици в Държавен вестник бр.102/23.12.2016г. Видно от акт за приключило обявяване на проекта от 24.01.2017г.  в законоустановения срок няма постъпили жалби и възражения. 

Предвид гореизложеното и на основание чл.21, ал.1, т.11 от ЗМСМА, чл.134,  ал.1, т.1 и ал.2, т.6 от ЗУТ, във връзка с чл.129, ал.1 от ЗУТ и като взех предвид решение №БС-19-ЕО/15.12.2016г.  на РИОСВ Бургас, становище изх.№ 33-НН-638/27.06.2016г. на Министерство на културата, решение на ОЕСУТ, изразено с Протокол  №41/21.12.2016г. по т.16 от дневния ред и акт за приключило обявяване от 24.01.2017г., предлагам Общински съвет - Бургас да вземе следното:

РЕШЕНИЕ
1. На основание чл.21, ал.1, т.11 от ЗМСМА и чл.134, ал.1, т.1 и ал.2, т.6 от ЗУТ във връзка с чл.129, ал.1 от ЗУТ Общински съвет Бургас одобрява изменение на ПУП-ПРЗ за УПИ ІІ, VІІ, VІІІ, ІХ, Х, ХХVІ и ХХVІІ в кв.16, УПИ І в кв.17, УПИ І, ІІ, V и VІІ в кв.18 и УПИ ІІІ в кв.19, с което за УПИ се променя отреждането от за „жилищно строителство“ в „за обществено обслужване и жилищно строителство“ и устройствената зона от „Жм“ и „Жс“ става „Ц2“, в съответствие с действащ ОУП, с предвидено в УПИ ново високо застрояване посочено с ограничителни линии на застрояване на нормативни отстояния от регулационни граници, с градоустройствени показатели, както следва: Плътност до 40%,  Кинт до 2,0, мин. озел. 50%, като за УПИ II в кв.16 по плана на кв.Крайморие конкретните показатели за застрояване следва да се докажат с РУП, в съответствие с предвижданията на ОУП, съгласно приложената графична и текстова част на проекта. 
2. На основание §9 от ПЗР на Наредба №7 за ПНУОВТУЗ, Общински съвет Бургас предлага на Министъра на регионалното развитие и благоустройството да разреши допускане на отклонение от правилата и нормативите на същата наредба, като за УПИ II в кв.16 по плана на кв.Крайморие се конкретизират следните показатели за застрояване: Плътност до 80%, Височина до 100м, Озеленяване мин.20% и Кинт 11, превишаващ максимално допустимия за смесени централни устройствени зони определен, съгласно чл. 38, ал.1 от Наредба №7/2003г. 
Приложения: документи за собственост; решение на Общински съвет Бургас, взето на Заседание №9 от 29.03.2016г. по т.58 от дневния ред; извадка от действащ ОУП; проект за изменение на ПУП-ПРЗ; РУП; становище изх.№ 33-НН-638/27.06.2016г. на Министерство на културата; е Решение №БС-19-ЕО/15.12.2016г. на РИОСВ Бургас; Протокол №41/21.12.2016г. по т.16 от дневния ред на ОЕСУТ; Държавен вестник бр.102/23.12.2016г.; акт за приключило обявяване на проекта от 24.01.2017г.

Заместник кмет 
„Строителство, инвестиции и регионално развитие“

арх.Веселина Илиева
Гл. архитект 

Директор на Дирекция УТ

Златина Георгиева

Директор дирекция ПНО

Изготвил:
урб. Н. Цоцомански
Н-к отдел ИП
